Գնորդների մեջ խժդժոց ընկավ, ոչինչ չէր հասկացվում: Բարսեղը նկատեց, որ ոմանք խորհրդակցում են հայոց լեզվի մասնագետների հետ, բացում են բառարանները, հաշվում զ-ով սկսվող տառերի քանակը, ապա ձեռք բարձրացնելով՝ հավելյալ գումար են առաջարկում: Բարսեղը այլևս չէր հասկանում նրանց խոսակցությունը, քանի որ յուրաքանչյուր հնչյուն վաճառվելուց հետո արգելվում էր նրա գործածությունը: Նա չհամբերեց: Ձայնը գլուխը գցած՝ բղավեց. «Ես ձեր լավի…»: